После пробоја на Сутјесци и Зеленгори, "Главна оперативна група" избила је 22. јуна на Романију. Она је у садејству са снагама источне Босне ослободила Хан Пијесак, Власеницу, Сребреницу, Братунац, Дрињачу, Зворник, Олово и Кладањ, а у рејону Бановића и Ђурђевика демолирани су рудници угља. Крајем јуна у источну Босну пребачена је и 5. крајишка дивизија која је ослободила Какањ и онеспособила тамошњи рудник угља. Разбијањем усташа, домобрана и четника, створени су још бољи услови за развој устанка у источној Босни. Од војвођанских бригада (1., 2. и 3.) формирана је 2. јула 16. војвођанска, а од 6. источнобосанске и 1. мајевичке бригаде (која је касније преименована у 15. мајевичку) и Мајевичког НОПО-17. источнобосанска дивизија. На Озрену је обновељен Озренски НОП одред.